**บริษัท อาร์เอส มิวสิค จำกัด** (อังกฤษ: RS Music Company Limited) เป็นบริษัทจำกัดที่ประกอบธุรกิจเพลงส่วนกลาง ในเครือบริษัท อาร์เอส จำกัด (มหาชน) โดยเริ่มแรกเป็นค่ายเพลงย่อยที่แยกตัวออกมาในช่วงที่มีการปรับโครงสร้างธุรกิจเพลงในปี พ.ศ. 2547 แต่ต่อมาค่ายย่อยอื่นหลาย ๆ ค่ายได้ทยอยลดสถานะและยุบรวมเข้าด้วยกัน จึงได้มีการเปลี่ยนแปลงนโยบายให้ใช้ชื่อ อาร์เอส มิวสิค เป็นชื่อกลางสำหรับหน่วยธุรกิจ ต่อมาได้เปลี่ยนรูปแบบกลับมาเป็นค่ายเพลงหลักส่วนกลางตามเดิม จนกระทั่งลดบทบาทในปี พ.ศ. 2561

ต่อมาในปี พ.ศ. 2563 อาร์เอสได้จัดตั้งอาร์เอส มิวสิค ขึ้นเป็นกลุ่มธุรกิจเพลงในเครืออีกครั้ง และยกระดับเป็นบริษัทเมื่อวันที่ 2 พฤษภาคม พ.ศ. 2566 ผ่านการเปลี่ยนชื่อบริษัทที่ดำเนินการสถานีวิทยุคูลฟาเรนไฮต์ 93 เพื่อเตรียมเข้าจดทะเบียนในตลาดหลักทรัพย์แห่งประเทศไทยในอนาคต

ประวัติ
-------

### ค่ายเพลง

พ.ศ. 2547 ค่ายเพลงอาร์เอส มิวสิค เปิดตัวในฐานะ 1 ใน 11 ค่ายเพลงย่อยของบริษัท อาร์เอส จำกัด (มหาชน) อยู่ภายใต้การบริหารของ คมวิทย์ เชษฐโชติศักดิ์ และ ต้น - ชาญกฤษณ์ บุญสิงห์ หัวหน้าทีมผลิตเพลง โดยส่งศิลปินเบอร์แรก **นอยซ์** (Noize) ออกมาในช่วงกลางปี

พ.ศ. 2548 แจ้งเกิดวงดนตรี แอม ฟายน์ จนถือว่าเป็นวงดนตรีที่เป็นที่รู้จักมากที่สุดของทีมเพลงนี้ ได้ขณะเดียวกันมีการปรับโครงสร้างค่ายเพลงในเครือบริษัทอาร์เอสใหม่ ทำให้ ค่าย อะ-ฮ่า, แวมม์ และ บ้านโรงบ่ม ยุบรวมเข้ากับ อาร์เอส มิวสิค เกิดเป็นยูนิตย่อยชื่อ **บิ๊กบลู เร็คคอร์ด** (big BLUE Records)

พ.ศ. 2549 เปลี่ยนชื่อทีมเพลงของอาร์เอส มิวสิค ดั้งเดิม มาเป็นยูนิตย่อยชื่อ **โน มิ้วท์** (No Mute) และยุบรวมอีก 3 ค่ายเพลงย่อย มอนสเตอร์ มิวสิก, บั๊คทาวน์ เร็คคอร์ด และ เรียลแอนด์ชัวร์ เข้ามาเป็นยูนิตย่อย **ร็อกสกิน** (Rockskin)

พ.ศ. 2550 ยุบรวมเข้ากับค่ายเพลง เมโลดิก้า และอีก 2 ค่ายย่อยที่ถูกลดสถานะคือ อะบอริจินส์ และ จีโนม เร็คคอร์ด กลายเป็นค่ายส่วนกลางค่ายเดียวในชื่อ **เมโลดิก้า** ตามนโยบายของ ชมพู - สุทธิพงษ์ วัฒนจัง และจัดตั้งค่ายเพลง กามิกาเซ่ ขึ้นเป็นค่ายเพลงสำหรับกลุ่มวัยรุ่นโดยเฉพาะ

พ.ศ. 2551 เปลี่ยนชื่อค่าย เมโลดิก้า กลับมาเป็น อาร์เอส มิวสิค เพื่อให้สอดคล้องกับนโยบายที่จะให้เป็นค่ายเพลงส่วนกลางของบริษัท

พ.ศ. 2552 ชมพู สุทธิพงษ์ ลาออกจากอาร์เอสไปอยู่กับ โซนี่ มิวสิก จึงมีการปรับนโยบายให้หัวหน้าของทีมผลิตเพลงแต่ละทีมดูแลกันเอง แต่ยังคงใช้ชื่อส่วนกลาง **อาร์เอส มิวสิค** ในการทำการตลาด

พ.ศ. 2553 ปรับรูปแบบกลับมาเป็นค่ายเพลงหลักส่วนกลางของบริษัทตามที่เคยเป็นมาก่อน พ.ศ. 2547 โดยเน้นไปที่กลุ่มศิลปิน ป๊อบ, ร็อก ทั้งศิลปินหน้าเก่าและใหม่ แต่โดยรวมจะโตกว่าศิลปินวัยรุ่นในค่าย กามิกาเซ่

พ.ศ. 2554 เปิดค่ายย่อย **การ์เด้น มิวสิค (Garden Music)** เพื่อทำเพลงในแนวทางที่ต่างจากแนวแมสทั่วๆ ไป

พ.ศ. 2555 เปิดตัวค่ายเพลง **โช มิวสิค (CHO Music and Entertainment)**

พ.ศ. 2556 เปลี่ยนชื่อค่ายเป็น **เยส มิวสิก (Yes! Music)**

พ.ศ. 2558 ยุบค่าย โช มิวสิค และ ย้ายศิลปินรุ่นเก่าจากค่ายกามิกาเซ่เข้ามาอยู่ในสังกัด 

พ.ศ. 2561 อาร์เอส มิวสิค ได้ลดบทบาทตามนโยบายของบริษัทแม่ซึ่งเน้นธุรกิจพาณิชย์และสื่อเป็นหลัก โดยยุบค่ายเพลงแนวเพลงไทยสากลในเครือทั้งหมด คือ เยส มิวสิก, กามิกาเซ่ และ การ์เด้น มิวสิค ดังนั้นจึงเหลือค่ายเพลงในเครืออาร์เอสเพียงค่ายเดียวคืออาร์สยาม ซึ่งเพิ่มแนวดนตรีเพลงไทยสากลเข้าไปเพิ่มนอกเหนือจากลูกทุ่งด้วย ทำให้อาร์เอส มิวสิค ได้รับหน้าที่ในการกำกับดูแลค่ายเพลงอาร์สยามไปโดยปริยาย 

พ.ศ. 2563 จัดตั้งกลุ่มธุรกิจอาร์เอส มิวสิค ขึ้นอีกครั้ง โดยมีทั้งหมด 3 ค่าย คือ **โรสซาวด์ (RoseSound)** ซึ่งเป็นชื่อแรกของอาร์เอส, กามิกาเซ่ และอาร์สยาม

### บริษัท

ต่อมาเมื่อช่วงปลายเดือนเมษายน พ.ศ. 2566 ที่ประชุมคณะกรรมการบริหารของอาร์เอสได้อนุมัติการแยกธุรกิจ (Spin-off) ของกลุ่มธุรกิจอาร์เอส มิวสิค ออกมาจัดตั้งเป็นบริษัทย่อย เพื่อรองรับการระดมทุนสาธารณะผ่านการเสนอขายหุ้นแก่ประชาชนทั่วไปเป็นครั้งแรก และเข้าจดทะเบียนในตลาดหลักทรัพย์แห่งประเทศไทยในปี พ.ศ. 2567 ทำให้มีการเปิดช่องทางสื่อสังคมของตัวเองอย่างเป็นทางการในชื่อ "RS Music Thailand" และได้มีการเปลี่ยนแปลงตราสัญลักษณ์และชื่อบริษัทจาก บริษัท คูลลิซึ่ม จำกัด ซึ่งเป็นผู้ดำเนินการสถานีวิทยุคูลฟาเรนไฮต์ 93 มาเป็น **บริษัท อาร์เอส มิวสิค จำกัด** (อังกฤษ: RS Music Company Limited) ต่อกรมพัฒนาธุรกิจการค้า กระทรวงพาณิชย์ เมื่อวันที่ 2 พฤษภาคม พ.ศ. 2566

ต่อมาเมื่อวันที่ 30 พฤษภาคม พ.ศ. 2566 อาร์เอส มิวสิค ได้เปิดตัวศิลปินคนแรกภายหลังการเตรียมแยกธุรกิจ คือ บีม - กวี ตันจรารักษ์ อดีตสมาชิกวงดีทูบี ซึ่งเป็นศิลปินภายใต้โปรเจกต์พิเศษ RS Homecoming ที่นำอดีตศิลปินในเครืออาร์เอสกลับมาทำผลงานเพลงในสังกัดเดิม เพื่อฉลองครบรอบ 40 ปีของอาร์เอส โดยออกผลงานเพลงชื่อว่า "Call Me Daddy" ซึ่งบีมร้องร่วมกับธีร์และพีร์ซึ่งเป็นบุตรชายฝาแฝดของเขา

ต่อมาเมื่อวันที่ 1 กรกฎาคม พ.ศ. 2566 อาร์เอส มิวสิค ได้ร่วมทุนกับยูนิเวอร์แซลมิวสิกกรุป ซึ่งเป็นพันธมิตร จัดตั้งกิจการร่วมค้า (Joint Venture) มูลค่าประมาณ 1,600 ล้านบาท เพื่อบริหารลิขสิทธิ์เพลงของอาร์เอสทั้งหมด และขยายโอกาสในการเผยแพร่เพลงไทยของอาร์เอสออกสู่ตลาดต่างประเทศ โดยยูนิเวอร์แซลมิวสิกกรุปถือหุ้นจำนวน 70% ส่วนอาร์เอส มิวสิค ถือหุ้นจำนวน 30% และเมื่อวันที่ 12 กรกฎาคม อาร์เอสได้แต่งตั้งพรพรรณ เตชรุ่งชัยกุล เป็นประธานเจ้าหน้าที่บริหารของอาร์เอส มิวสิค

ธุรกิจในเครือ
-------------

ปัจจุบัน รายได้ของ อาร์เอส มิวสิค มีที่มาจาก 5 แหล่งหลัก ดังนี้

1. สื่อดิจิทัล (Digital Monetization) เป็นรายได้จากผลงานเพลงภายใต้สังกัดอาร์เอสจากศิลปินทุกยุคทุกสมัย จากช่องทางออนไลน์ต่าง ๆ ทั้งสื่อสังคม เช่น ยูทูบ เฟซบุ๊ก อินสตาแกรม ติ๊กต็อก และสื่อส่งผ่านสัญญาณต่อเนื่อง เช่น จูกซ์ แอปเปิลมิวสิก สปอติฟาย เป็นต้น
2. การบริหารลิขสิทธิ์ (Copyright Revenue) เป็นรายได้จากการจัดเก็บและต่อยอดทรัพย์สินภูมิปัญญา ลิขสิทธิ์เพลงอื่น ๆ ของอาร์เอส มิวสิค
3. โครงการและแคมเปญการตลาด (Marketing Projects & Campaigns) เป็นรายได้จากโครงการหรือแคมเปญการตลาดต่าง ๆ เช่น การพัฒนาผลงานเพลงร่วมกับพันธมิตร
4. ธุรกิจการแสดงและคอนเสิร์ต (Showbiz & Concerts) เป็นรายได้จากการจัดกิจกรรม เทศกาล และคอนเสิร์ต
5. การจัดการศิลปิน (Talent Management) เป็นรายได้จากการบริหารและดูแลศิลปินในสังกัด

ศิลปินในสังกัด
--------------

บทความหลัก: รายชื่อศิลปินจากอาร์เอส

ดูเพิ่ม
-------

* อาร์เอส
* จีเอ็มเอ็ม มิวสิค

อ้างอิง
-------

1. 1 2  "เปิดใจ "เฮียฮ้อ" คัมแบ็คธุรกิจเพลงในเวลาที่ใช่". *ฐานเศรษฐกิจ*. 2023-07-13. สืบค้นเมื่อ 2023-07-13.`{{cite news}}`: CS1 maint: url-status (ลิงก์)
2. ↑  "อาร์เอส.ฯ ผุด 11 ค่ายเพลง เน้นงานคุณภาพ หลากหลาย เข้าถึงแฟนทุกกลุ่ม". *RYT9*. 2004-03-16. สืบค้นเมื่อ 2023-04-28.`{{cite news}}`: CS1 maint: url-status (ลิงก์)
3. ↑  "RS MUSIC | NEW ERA เปิดตัวศิลปิน 9 คนรวด". *แบไต๋*. 2020-11-24. สืบค้นเมื่อ 2023-04-27.`{{cite news}}`: CS1 maint: url-status (ลิงก์)
4. ↑  "เฮียฮ้อ เผยบอร์ดบริหารอนุมัติ Spin Off ธุรกิจ RS Music เข้าตลาดฯ ปีหน้า". *กรุงเทพธุรกิจ*. 2023-04-27. สืบค้นเมื่อ 2023-04-27.`{{cite news}}`: CS1 maint: url-status (ลิงก์)
5. ↑  "ข้อมูลนิติบุคคล : บริษัท อาร์เอส มิวสิค จำกัด". *กรมพัฒนาธุรกิจการค้า กระทรวงพาณิชย์*. สืบค้นเมื่อ 2023-08-01.`{{cite web}}`: CS1 maint: url-status (ลิงก์)
6. ↑  "'อาร์เอส' ปล่อยโปรเจกต์พิเศษ ฉลองครบรอบ 40 ปี #RShomecoming". *สำนักข่าวทูเดย์*. 2021-09-24. สืบค้นเมื่อ 2023-06-11.`{{cite news}}`: CS1 maint: url-status (ลิงก์)
7. ↑  "'Daddy บีม กวี' พา 'พี่ธีร์ น้องพีร์' เตรียมปล่อยซิงเกิลใหม่สุดมันส์ 'Call Me Daddy'". *ทูเดย์เพลย์*. สำนักข่าวทูเดย์. 2023-05-17. สืบค้นเมื่อ 2023-05-30.`{{cite news}}`: CS1 maint: url-status (ลิงก์)
8. ↑  "อาร์เอส จับมือ ยูนิเวอร์แซล มิวสิค ทุ่ม 1,600 ล้านบาท ร่วมบริหารลิขสิทธิ์เพลง". *ไทยโพสต์*. 2023-07-01. สืบค้นเมื่อ 2023-07-01.`{{cite news}}`: CS1 maint: url-status (ลิงก์)
9. ↑  "'เฮียฮ้อ' พร้อมเขย่าวงการเพลงไทย หลังบอร์ดอนุมัติ นำ RS Music เข้าตลาดปีหน้า". *สำนักข่าวทูเดย์*. 2023-04-26. สืบค้นเมื่อ 2023-06-11.`{{cite news}}`: CS1 maint: url-status (ลิงก์)

แหล่งข้อมูลอื่น
---------------

* เว็บไซต์หลักของ อาร์เอส มิวสิค
* เว็บไซต์ อาร์เอส มิวสิค ของ อาร์เอส
* RS Music Thailand ที่เฟซบุ๊ก แก้ไขสิ่งนี้ที่วิกิสนเทศ
* RS Music Thailand ที่อินสตาแกรม แก้ไขสิ่งนี้ที่วิกิสนเทศ
* RS Music Thailand ที่เอกซ์ (ชื่อเก่า: ทวิตเตอร์) แก้ไขสิ่งนี้ที่วิกิสนเทศ
* RS Music Thailand ที่ยูทูบ
* RS Music Thailand ที่ติ๊กต็อก แก้ไขสิ่งนี้ที่วิกิสนเทศ

| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม
* บริคเอ็นเตอร์เทนเมนต์
* คูล มิวสิค
* แฟช

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| อาร์เอส ฟิล์มเวิร์คส์ | 
* คูล พิคเจอร์ส
* อาวอง แอนิเมชั่น

 |
| ธุรกิจในอดีต | 
* *ซันบ็อกซ์*
* *อาร์เอสฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อก ร็อก คอนเสิร์ต
	+ แกรมมี่ อาร์เอส คอนเสิร์ตส

 |

| * ด
* ค
* ก
แกรมมี่ อาร์เอส คอนเสิร์ตส |
| --- |
| 
* จีเอ็มเอ็ม แกรมมี่
* อาร์เอส

 |
| คอนเสิร์ต | 

|  |  |
| --- | --- |
| พ.ศ. 2566 | 
* ไนน์ตีส์เวอร์ซารี
* ทูเคเซเลเบรชัน
* ฮิตฮันเดรด

 |
| พ.ศ. 2567 | 
* ฮิตฮันเดรด วอลุม ทู
* *รอประกาศ*

 |
| พ.ศ. 2568 | 
* *รอประกาศ*

 |

 |
| ส่วนเกี่ยวข้อง | 
* จีเอ็มเอ็ม แกรมมี่
	+ จีเอ็มเอ็ม มิวสิค
	+ จีเอ็มเอ็ม โชว์
	+ ยุทธนา บุญอ้อม
* อาร์เอส
	+ อาร์เอส มิวสิค

 |
| ดูเพิ่ม | 
* รายชื่อคอนเสิร์ตจีเอ็มเอ็ม แกรมมี่
* รายชื่อคอนเสิร์ตอาร์เอส

 |